გაეროს უშიშროების საბჭოს რეზოლუცია 290

გაეროს უშიშროების საბჭოს რეზოლუცია 290 მიიღეს 1970 წლის 8 დეკემბერს, მას შემდეგ რაც პორტუგალიის საზღვაო და სახმელეთო ძალებმა დაარღვიეს გვინეის რესპუბლიკის ტერიტორიული მთლიანობა 22–23 და 27–28 ნოემბერს (ოპერაცია „მწვანე ზღვა“ — Operação Mar Verde), საბჭომ კიდევ ერთხელ დაადასტურა თავისი წინა არაერთი რეზოლუცია აღნიშნულ საკითხზე, მათ შორის აღიარა ანგოლის, მოზამბიკისა და პორტუგალიური გვინეის ხალხთა უფლება, გათავისუფლდნენ პორტუგალიის იმპერიისგან, რომელსაც Estado Novo-ს რეჟიმი მართავდა. საბჭომ გაიზიარა გვინეაში გაგზავნილი სპეციალური მისიის ანგარიშის დასკვნები, მკაცრად დაგმო პორტუგალიის მთავრობა, მოითხოვა სრული კომპენსაციის გადახდა გვინეის რესპუბლიკისთვის და განაცხადა, რომ პორტუგალიური კოლონიური რეჟიმი სერიოზულ საფრთხეს წარმოადგენდა აფრიკის მშვიდობისა და უსაფრთხოებისთვის.

შემდეგ, საბჭომ მოუწოდა ყველა სახელმწიფოს, თავი შეეკავებინათ პორტუგალიისთვის ნებისმიერი სახის სამხედრო ან მატერიალური დახმარების გაწევისგან, რაც შესაძლებლობას მისცემდა მას გაეგრძელებინა რეპრესიული მოქმედებები. საბჭომ ასევე მოუწოდა პორტუგალიას, დაუყოვნებლივ განეთავისუფლებინა აფრიკული ტერიტორიები. ცრეზოლუციის დასასრულს, პორტუგალია გააფრთხილეს, რომ მსგავსი თავდასხმების განმეორების შემთხვევაში, საბჭო დაუყოვნებლივ განიხილავდა შესაბამის ნაბიჯებს, და მოუწოდეს პორტუგალიის მოკავშირეებს, გამოეყენებინათ თავიანთი გავლენა, რათა მხარი დაეჭირათ  საბჭოს გადაწყვეტილებებისთვის.

რეზოლუცია 11 ხმით მიიღეს: საფრანგეთმა, ესპანეთმა, გაერთიანებულმა სამეფომ და შეერთებულმა შტატებმა თავი შეიკავეს.

რესურსები ინტერნეტში
Text of the Resolution at undocs.org

 0290
 0290
 0290
 0290
 0290
კატეგორია:1970 წელი პორტუგალიაში
კატეგორია:1970 წელი ანგოლაში
კატეგორია:1970 წელი მოზამბიკში